分类：教育/科学-人文学科-历史学
问题：曾国藩的求阙斋日记中的经分纶合详思守约是什么意思 
回答：人才之一 识才 人才须有百折不回之气 取人之式，以有操守而无官气，多条理而少大方为要。办事之法，以五到为要。五到者，身到、心到、眼到、手到、口到也。身到者，如作吏则亲验命盗案，亲退乡里;治军则亲巡营垒，亲探贼地是也。心到者，凡事苦心剖析大条理、小条理、始条理、终条理，理其绪而分之，又比其类而合之也。眼到者，着意看人，认真看公牍也。手到者，於人之长短，事之关键，勤笔记，以备遗忘也。口到者，使人之事既有公文，又苦口叮嘱也。 次青非常之才，带勇虽非所长，然亦有百折不回之气。其在兄处，尤为肝胆照人，始终可感。兄在外数年，独惭无以对渠。去腊遣韩升至李家，省视其家，略送仪物，又与次青约成婚姻，以申永好。但得次青还与兄相见，则同甘苦患难诸人中，尚不至留莫大之愧歉耳。 左宗棠在曾国藩死後，曾写了一副换联，别有心裁，把自己写了进去：谋国之忠，知人之明，自愧不如元辅；同心若金，攻错若石，相期无负平生。 人才之二 求才 求人才至难，当如鹰隼击物，不得不休 求人之道，须如白圭之治生，如鹰隼之击物，不得不休。又如蚨之有母，雉之有媒，以类相求，以气相引，庶几得一而可及其余。 求人自辅，时时不可忘此意。人才至难，往时在余幕府者，余亦平等相看，不甚钦敬。洎今思之，何可多得？其新冗者，虽至亲密友，不宜久留，恐贤者不愿共事一方也。 军兴以来，每见人有一材一技、能耐艰苦者，无不见用於人，见称於时。 无兵不足深忧，无饷不足痛哭，独举目新世，求一攘利不先，赴义恐後，忠愤耿耿者，不可亟得。此其可为浩叹也。专从危难之际，默察朴拙之人，则几矣。人才非困厄则不能激，非危心深虑则不能达。 为政之道，得人治事，二者并重。得人不外四事，曰广收、慎用、勤教、严绳；治事不外四端，曰经分、纶合、详思、约守。 凡善将兵者，曰曰申诫将领，训练士卒，遇有战败小挫，则於其将领，责之戒之，甚者或杀之。或且泣且教，终日絮聒不休。正所以爱其部曲，保其本营之门面声名也。不善将兵者，不责本营之将弁而妒他军之胜己，不求部下之自强而但恭维上司，应酬朋辈以要求名誉，则计更左矣。 人才之三 衡才 古之精相法，并言读书可变换骨相 喜誉恶毁之人，即鄙夫患得患失之心也。於此关打不破，则一切学问才智，实足以欺世盗名。方今天下大乱，人怀苟且之心，出范围之外，无过而问焉者。吾辈当立准绳，自为守之，并约同志共守之，无使吾心之贼，破吾心之墙子。 君子有高世独立之志，而不与人以易窥，有藐万乘，却三军之气，而未尝轻於一发。君子欲有所树立，必自不妄求人知始。古人患难忧虑之际，正是德并长进之时，其功在於胸怀坦夷，其效在於身体健康。圣贤之所以为圣贤，佛家之所以成佛，所争皆在大难麻折之日，将此心放得实，养得灵，有活泼泼之胸襟，有坦荡荡之意境，则身体虽有外感，必不至於内伤。 士人第一要有志，第二要有识，第三要有恒。有志则不甘为下流；有识则知学问无尽，不敢以一得自足；有恒则断无不成之事。三者缺一不可。 凡人心之发，必一鼓作气，尽吾力之所能为，稍有转念，则疑心生，私心亦生。余死生早已置之度外，但求临死之际，寸心无可悔憾，斯为大幸。舍命报国，侧身修行。即以余生平言之，三十岁前最好吃烟，片刻不离，至道光壬寅十一月而廿一日立志戒烟，至今不再吃。四十六岁以前作事无恒，近五年深以为戒，现在大小事均尚有恒。即此二端，可见无事不可变也。尔於厚重二字，须立志变改。古称金丹换骨，余谓立志即丹也。 君子之立志也，有民胞物与之量，有内圣外王之业，而後不忝於父母之生，不愧为天地之完人。故其为忧也，以不如舜不如周公为忧也，以德不修学不讲为忧也。是故顽民梗化则忧之，蛮夷猾夏则忧之，小人的位贤才否闭则忧之，匹夫匹妇不被己泽则忧之，所谓悲天命而悯人穷，此君子之所忧也。若夫一身之屈伸，一家之饥饱，世俗之荣辱得失、贵贱毁誉，君子固不暇忧及此也。 尔近来写字，总失之薄弱，骨力不坚劲，墨气不丰腴，与尔身体向来轻字之弊正是一路毛病。尔当用油纸摹颜字之《郭家庙》，柳字之《琅琊碑》、《玄秘塔》，以药其病。日日留心，专从厚重二字上用工。否则字质太薄，即体质亦因之更轻矣。人之气质，由於天生，本难改变，惟读书则可变化气质。古之精相法，并言读书可变换骨相，欲求变之之法，总须先立坚卓之志。 治心治身，理不必太多，知不可太杂，切身日夕用得着的不过一两句，所谓守约也。 凡沉痾在身，而人力可以自为主持者，约有三端：一曰以志帅气，一曰以静制动。人之疲惫不振，由於气弱。而志之强者，气亦为之稍变。如贪早睡，则强起以兴之；无聊赖，则端从以凝之。此以志帅气之说也。久病虚怯，则时有一畏死之见，憧扰於胸中，即梦魂亦不甚安恬，须将生前之名，身後之事，与一切妄念，扫除净尽，自然有一种恬淡意味，而寂定之余，真阳自生，此以静制动之法也。 诵养气章，似有所会，愿终身私淑孟子，虽造次颠沛，皆有孟夫子在前，须臾不离，或到死之日，可以仰希万一。 “我欲仁，斯仁至矣！” 人才之四 养才 人才以操习技艺，磨炼筋骨为要 今日所当讲求，尤在用人一端。人材有转移之道，有培养之方，有考察之法。人材以陶冶而成，不可眼孔太高，动谓无人可用。 为一身计，则必操习技艺，磨炼筋骨，困知勉行，操心危虑，而後可以增智慧而长才识。为天下计，则必己饥己溺，一夫不获，引为余辜。大禹之周乘四载，过门不入，墨子之摩顶放踵，以利天下，皆极俭以奉身，而极勤以救民。故荀子好称大禹、墨翟之行，以其勤劳也。其绝无材技、不惯作劳者，皆唾弃於时，饥冻就毙。故勤则寿，逸则夭，勤则有材而见用，逸则无能而见弃，勤则博济斯民，而神祗钦仰，逸则无补於人，而神鬼不歆。是以君子欲为人神所凭依，莫大於习劳也。 天下无现成之人才，亦无生知之卓识，大抵皆由勉强磨炼而出耳。《淮南子》曰：“功可强成，名可强立。”董子曰：“勉强学问，则闻见博；强勉行道，则德日进。”《中庸》所谓“人一己百，人十己千”，即强勉功夫也。今世人皆思见用於世，而乏才用之具。诚能考信於载籍，问途於已经，苦思以求其通，躬行以试其效，勉之又勉，则识可渐通，才亦渐立。才识足以济世，何患世莫己知哉？ 人才之五 用才 世不患无才，患用才者不能适用 虽有良药，苟不当於病，不逮下品；虽有贤才，苟不适於用，不逮庸流。梁丽可以冲城，而不可以窒穴；嫠牛不可以捕鼠；骐骥不可以守闾；千金之剑，以之析薪，则不如斧；三代之鼎，以之垦田，则不如耜。当其时，当其事，则凡材亦奏神奇之效，否则抵牾而终无所成。故世不患无才，患用才者不能器使而适用也。魏无知论陈平曰：“今有後生考己之行，而无益胜负之数，陛下何暇用之乎？”当战争之世，苟无益胜负之数，虽盛德亦无所用之。余生平好用忠买者流，今老矣，始知药之多不当於病也。 人才之六 德才 余谓德与才，不可偏重 余谓德与才，不可偏重。譬之於水，德在润下，才即其载物溉田之用；譬之於木，德���曲直，才即其舟楫栋梁之用。德若水之源，才即其波澜；德若木之根，才即其枝叶。德而无才以辅之，则近於愚人；才而无德以主之，则近於小人。世人多不甘以愚人自居，故自命每愿为有才者；世人多不欲与小人为缘，故观人每好有德者。大较然也。二者既不可兼，与其无德而近於小人，毋宁无无才而近於愚人。自修之方，观人之术，皆以此为冲矣。 古人修身治人之道，不外乎勤、大、谦。勤若文王之不遑，大若舜禹之不与，谦若汉文之不胜，而勤谦二字，尤为彻始彻终，须臾不可离之道。勤所以儆惰也，谦所以儆傲也，能勤且谦，则大字在其中矣。千古之圣贤豪杰，即奸雄欲有立於世者，不外一勤字；千古有道自得之士，不外一谦字。吾将守此二字以终身，傥所谓朝闻道夕可死可矣者乎！ 李忠武公续宾，统兵巨万，号令严肃，秋毫无犯，湖南湖北安徽江西浙江等省官民，无不争思倚重。其临阵安闲肃穆，厚重强固，凡遇事之难为，而他人所畏怯者，无不毅然引为己任。其驻营处所，百姓欢悦，耕种不辍，万幕无哗，一尘不惊。非其法令之足以禁制诸军，实其明足以察情伪，一本至诚，勇冠三军，屡救弁兵於危难。处事接人，平和正直，不矜不伐。 吾家兄弟带兵，以杀人为业，择术已自不慎，惟於禁止扰民、解散胁从、保全乡官三端痛下功夫，庶几於杀人之中寓止暴之意。 大抵人材约有两种，一种官气较多，一种乡气较多。官气较多者，好讲资格，好问样子。办事无惊世骇俗之象，言语无此妨碍之弊。其失也，奄奄无气，乃遇一事，但任书办家人之口说出，凭文丈书写出，不能身到心到口到眼到，尤不能苦下身段，去事上体验一番。乡气多者，好逞才能，好出新样，行事则知己不知人，言语则顾前不顾後。其失也，一事未成，物议先腾，两者之失，厥咎惟均。人非大贤，亦断难出此两失之外。吾欲以“劳苦忍辱”四字教人，故且戒官气而姑用乡气之人。必取遇事体察，身到心到口到眼到者。赵广汉好用新进少年，刘晏好用士人，窃愿师之。 人所以稍顾体面者，冀人之敬重也。若人之傲惰鄙弃业已露出，则索性荡然无耻，拼弃不顾，甘与正人为仇，而以後不可救药矣。我家内外大小，於袁婿处礼貌均不可疏忽，若久不悛改，将来或接至皖营，延师教之亦可。大约世家子弟，钱不可多，衣不可多，事虽至小，所关颇大。 喜誉恶毁之人，即鄙夫患得患失之心也。於此关打不破，则一切学问才智，实足以欺世盗名。方今天下大乱，人怀苟且之心，出范围之外，无过问焉者。吾辈当立准绳，自为守之，并约同志共守之，无使吾心之贼，破吾心之墙子。 余又进一谏疏，敬陈圣德三端预防流弊。其言颇过激切，而圣量如海，尚能容纳，岂汉唐以下之英主所可及哉！余之意，盖以受恩深重，官至二品，不为不尊；堂上则诰封三代，儿子则荫任六品，不为不荣。若於此时再不尽忠直言，更待何时乃可建言？而皇上圣德之美，出於天禀自然，满廷臣工，遂不敢以片言逆耳，将来恐一念骄矜，遂至恶直而好谀，则此日臣工不得辞其咎。是以趁此元年新政，即将此骄矜之机关说破，使圣心日就兢业而绝自是之萌，此余区区之本意也。现在人才不振，皆谨小而忽於大，人人皆习脂韦唯阿之风。欲以此疏稍挽风气，冀在廷皆趋於骨鲠，而遇事不敢退缩，此余区区之余意也。折子初上之时，余意恐犯不测之威，业将得失福祸置之度外矣。不意圣慈含容，曲赐矜全。自是以後，余益当尽忠报国，不得复顾身家之私矣。然此後折奏虽多，亦断无有似此折之激直者。此折尚蒙优容，则以後奏折必不致或触圣怒可知矣。  历览有国有家之兴，皆由克勤克俭所致。其衰也，则反是。余生平亦颇以勤字自励，而实不能勤。故读书无手抄之册，居官无可存之牍。生平亦好以俭教人，而自问实不能俭。今署中内外服役之人，厨房日用之数，亦云奢矣。其故由於前在军营，规模宏阔，相沿未改，近因多病，医药之资，漫无限制。由俭入奢，易於下水，由奢反俭，难於登天。在两江交卸时，尚存养廉二万金。在余初意不料有此，然似此放手用去，转瞬即已立尽。尔辈以後居家，须学陆梭山之法，每月用银若乾两，限一成数，另封秤出。本月用毕，只准嬴余，不准亏欠。衙门奢侈之习，不能不彻底痛改。余初带兵之时，立志不取军营之钱以自肥其私，今日差幸不负始愿。然亦不愿子孙过於贫困，低颜求人，惟在尔辈力崇俭德，善持其後而已。 家中人来营者，多称尔举止大方，余为少慰。凡人多望子孙为大官，但愿为读书明理之君子。勤俭自持，习劳习若，可以处乐，可以处约，此君子也。余服官二十年，不敢稍染官宦气习，饮食起居，尚守寒素家风，极俭也可，略丰也可，太丰则吾不敢也。凡仕宦之家，由俭入奢易，则奢返俭难。尔年尚幼，切不可贪爱奢华，不可惯习懒惰。无论大家小家、士农工商，勤苦俭约，未有不兴，骄奢倦怠，未有不败。尔读书写字，不可间断，早晨要早起，莫坠高曾祖考以来相传之家风。吾父吾叔，皆黎明即起，尔之所知也。凡富贵功名，皆有命定，半由人力，半由天事。惟学作圣贤，全由自己作主，不与天命相乾涉。吾有志学为圣贤，少时欠居敬功夫，至今犹不免偶有戏言戏动。尔宜举止端庄，言不妄发，则入德之基也。